
REPUBLIKA HRVATSKA	
VARAŽDINSKA ŽUPANIJA
OPĆINA VIDOVEC 
Općinski načelnik

KLASA: 121-13/26-01/02
URBROJ: 2186-10-02/1-26-04
Vidovec, 04. kolovoza 2026.

Na temelju članka 13. stavka 2. Zakona o plaćama u lokalnoj i područnoj (regionalnoj) samoupravi (“Narodne novine” broj 28/10 i 10/23) i članka 47. Statuta Općine Vidovec ("Službeni vjesnik Varaždinske županije" broj 20/21), općinski načelnik Općine Vidovec donosi

PRAVILNIK
o kriterijima za utvrđivanje natprosječnih rezultata na radu 
i načinu isplate dodatka za uspješnost na radu službenika i namještenika 
u Jedinstvenom upravnom odjelu Općine Vidovec

Članak 1.
Ovim Pravilnikom o kriterijima za utvrđivanje natprosječnih rezultata na radu i načinu isplate dodatka za uspješnost na radu službenika i namještenika u Jedinstvenom upravnom odjelu Općine Vidovec (u daljnjem tekstu: Pravilnik) propisuju se kriteriji za utvrđivanje natprosječnih rezultata na radu i način isplate dodatka za uspješnost na radu službenika i namještenika u Jedinstvenom upravnom odjelu Općine Vidovec.

Članak 2.
Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 3.
Za natprosječne rezultate na radu službenici i namještenici Jedinstvenog upravnog odjela Općine Vidovec mogu ostvariti dodatak za uspješnost na radu.

Dodatak za uspješnost na radu isplaćuje se sukladno kriterijima i bodovanju utvrđenima ovim Pravilnikom.

Članak 4.

Osnovica za utvrđivanje visine dodatka iznosi 1.000,00 eura neto.

Dodatak za uspješnost na radu za pojedinog službenika odnosno namještenika može iznositi najviše 1.000,00 eura neto godišnje i ne može se ostvariti kao stalni mjesečni dodatak na plaću.


Dodatak za uspješnost na radu može se isplatiti u više navrata tijekom kalendarske godine s time da ukupni iznos isplaćenih dodataka tijekom jedne kalendarske godine ne može prijeći maksimalni iznos dodatka utvrđenog u stavku 2. ovog članka.

Visina dodatka za uspješnost na radu utvrđuje se sukladno kriterijima utvrđenim u članku 7. ovog Pravilnika.

Članak 5.
Kriteriji za utvrđivanje natprosječnih rezultata za uspješnost na radu službenika odnosno namještenika su:
1. ocjena kojom je službenik odnosno namještenik ocijenjen,
2. posebno uspješno i kvalitetno rješavanje zadataka, predmeta, projekata i sl. u roku kraćem od predviđenog ili zadanog ili zakonom određenog roka za izvršavanje zadataka i poslova radnog mjesta,
3. uspješno i pravodobno obavljanje privremeno povećanog opsega posla ili izvanrednog posla koji se nije mogao predvidjeti u neprekinutom trajanju od najmanje 15 radnih dana,
4. obavljanje poslova odsutnog službenika ili namještenika uz redovito i pravodobno obavljanje poslova svoga radnog mjesta u neprekinutom trajanju od najmanje 15 radnih dana,
5. odnos prema radu,
6. odnos prema strankama,
7. uspješno i pravodobno rješavanje složenog zadatka ili predmeta koji je od velikog značaja za djelovanje Općine Vidovec te koji je u Proračunu osigurao dodatna sredstva (EU fondovi i tuzemni fondovi),
8. uspješno pružanje pomoći trgovačkim i komunalnim društvima i ustanovama kojih je Općina (su)osnivač te drugim pravnim osobama lokalnog javnog karaktera iz djelokruga rada službenika ili namještenika,
9. uspješno i pravodobno rješavanje iznimno kompleksnog predmeta ili druge radne zadaće, koja je od velikog značaja za djelovanje Općine Vidovec.

Pod ocjenom kojom je službenik odnosno namještenik ocijenjen, podrazumijeva se zadnja utvrđena godišnja ocjena.

Ukoliko rješenje o ocjenjivanju za prethodnu kalendarsku godinu nije postalo izvršno ili nije doneseno, uzima se u obzir ocjena za godinu koja joj prethodi.

Dodatak za uspješnost na radu može ostvariti samo službenik odnosno namještenik koji je ocijenjen ocjenom odličan ili vrlo dobar.



Članak 6.
Kriteriji za utvrđivanje natprosječnih rezultata za uspješnost na radu službenika i namještenika boduju se na sljedeći način:

	REDNI BROJ
	
KRITERIJI
	BROJ BODOVA

	1.
	Ocjena kojom je službenik odnosno namještenik ocijenjen - odličan
	100

	2.
	Ocjena kojom je službenik odnosno namještenik ocijenjen — vrlo
dobar
	90

	3.
	Posebno uspješno i kvalitetno rješavanje zadataka, predmeta, projekata i sl. u roku kraćem od predviđenog ili zadanog ili zakonom određenog roka za izvršavanje zadataka i poslova radnog mjesta
	30

	4.
	Uspješno i pravodobno obavljanje privremeno povećanog opsega
posla ili izvanrednog posla koji se nije mogao predvidjeti u neprekinutom trajanju od najmanje 15 radnih dana
	30

	5.
	Obavljanje poslova odsutnog službenika ili namještenika uz redovito i pravodobno obavljanje poslova svoga radnog mjesta u neprekinutom trajanju od najmanje 15 radnih dana
	20

	6.
	Odnos prema radu
	20

	7.
	Odnos prema strankama
	20

	8.
	Uspješno i pravodobno rješavanje složenog zadatka ili predmeta koji je od velikog značaja za djelovanje Općine Vidovec te koji je u Proračunu osigurao dodatna sredstva (EU fondovi i tuzemni fondovi)
	50

	9.
	Uspješno pružanje pomoći trgovačkim i komunalnim društvima i
ustanovama kojih je Općina (su)osnivač te drugim pravnim osobama lokalnog javnog karaktera iz djelokruga rada službenika ili namještenika
	30

	10.
	[bookmark: _Hlk237523365]Uspješno i pravodobno rješavanje iznimno kompleksnog predmeta
ili druge radne zadaće, koja je od velikog značaja za djelovanje Općine Vidovec
	40



Pod odnosom prema radu podrazumijeva se samoinicijativnost, inovativnost i kreativnost u obavljanju poslova, odgovornost u radu, zalaganje i postignuti rezultati u radu, praćenje literature te spremnost za stalno stručno usavršavanje za poslove radnog mjesta.

Pod odnosom prema strankama podrazumijeva se postupanje koje je profesionalno, pristojno, razumljivo, neizvrgavanje stranke nepotrebnom čekanju ili pribavljanju dokumentacije ili isprava koje je dužna ili može pribaviti općinska uprava, kao i omogućavanje stranci izraziti svoje mišljenje, pružanje savjeta stranci o mogućem načinu ostvarivanja određenih prava, obraćanje posebne pozornosti prema osobama s posebnim potrebama te druga postupanja, koja uključuju vođenje računa o dobrom osobnom ugledu službenika i dobrom ugledu službe.



Članak 7.
Pravo na dodatak za uspješnost na radu može ostvariti onaj službenik odnosno namještenik koji ostvari minimalno 120 bodova iz članka 6. ovog Pravilnika uz uvjet da je kriterij ocjena obvezan kriterij.

Visina dodatka za uspješnost na radu utvrđuje se u određenom postotku osnovnice iz članka 4. ovog Pravilnika, vezano uz utvrđeni broj bodova sukladno članku 6. ovog Pravilnika, a najviše do iznosa 1.000,00 eura godišnje i to prema sljedećim kriterijima za utvrđivanje visine dodatka za uspješnost na radu:

	
OSTVARENI BROJ BODOVA
	
POSTOTAK OSNOVICE ZA ISPLATU DODATKA

	120-140
	40 % osnovice

	141-161
	50 % osnovice

	162-182
	60 % osnovice

	183-203
	70 % osnovice

	204-224
	80 % osnovice

	225-245
	90 % osnovice

	246 i više
	100 % osnovice



Članak 8.
Pročelnik Jedinstvenog upravnog odjela prati rad i doprinos službenika i namještenika u obavljanju poslova iz nadležnosti upravnog odjela, uključujući i ispunjenje kriterija za ostvarivanje natprosječnih rezultata na radu iz članka 6. ovog Pravilnika.

Rad i doprinos pročelnika Jedinstvenog upravnog odjela, kao i ispunjenje kriterija za ostvarivanje natprosječnih rezultata na radu iz članka 6. ovog Pravilnika prati i utvrđuje općinski načelnik.

Službenik ili namještenik nije ovlašten inicirati utvrđivanje natprosječnih rezultata na radu na svom radnom mjestu niti podnositi zahtjev za ostvarivanje prava na dodatak za uspješnost na radu.

Članak 9.
Dodatak za uspješnost na radu se ne može dodijeliti službeniku ili namješteniku koji je imao neopravdani izostanak tijekom mjeseca na koji se odnosi dodatak za uspješnost na radu ili protiv kojeg je pokrenut postupak za povredu službene dužnosti tijekom mjeseca na koji se odnosi dodatak za uspješnost na radu.

Članak 10.
Postupak za utvrđivanje natprosječnih rezultata na radu za službenike i namještenike pokreće pročelnik Jedinstvenog upravnog odjela podnošenjem prijedloga za isplatu dodatka za uspješnost, vodeći pri tome računa o osiguranim sredstvima u Proračunu za tu namjenu te ga dostavlja općinskom načelniku na prethodnu suglasnost. 


U prijedlogu za isplatu dodatka za uspješnost na radu iz prethodnog stavka ovog članka utvrđuju se ostvareni kriteriji iz članka 6. ovog Pravilnika temeljem kojih se predlaže isplata dodatka za uspješnost na radu, činjenice koje potvrđuju ispunjenje utvrđenih kriterija te ostvaren ukupan broj bodova na temelju kojih se potom utvrđuje visina dodatka.

Članak 11.
Ukoliko je suglasan s prijedlogom za isplatu dodatka za uspješnost na radu iz prethodnog članka ovog Pravilnika, općinski načelnik daje svoju pisanu suglasnost na isti.

Članak 12.
Postupak za utvrđivanje natprosječnih rezultata na radu za pročelnika Jedinstvenog upravnog odjela pokreće općinski načelnik donošenjem prijedloga za isplatu dodatka za uspješnost na radu, vodeći pri tome računa o osiguranim sredstvima za tu namjenu.

Članak 13.
O isplati i visini iznosa dodatka za uspješnost na radu donosi se pojedinačni akt. 

Pojedinačni akt iz stavka 1. ovog članka, za službenike i namještenike donosi pročelnik Jedinstvenog upravnog odjela, a za pročelnika Jedinstvenog upravnog odjela općinski načelnik.
Članak 14.
Dodatak za uspješnost na radu se obračunava i isplaćuje zajedno s plaćom za mjesec u kojem je odgovarajući akt iz prethodnog članka ovog Pravilnika donesen.

Članak 15.
Ovim Pravilnikom stavlja se van snage Pravilnik o kriterijima i postupku za isplatu dodatka za uspješnost na radu u Jedinstvenom upravnom odjelu Općine Vidovec, KLASA: 121-02/24-01/001, URBROJ: 2186-10-02/1-24-04 od 10. siječnja 2024. godine.

Članak 16.
Ovaj Pravilnik stupa na snagu osmog dana od dana objave u “Službenom vjesniku Varaždinske županije”.


OPĆINSKI NAČELNIK
                                                                                                                      Bruno Hranić

